NELJANDA KOOSSEISU

ÕIGUSKOMISJONI KOOSOLEKU P R O T O K O L L

Haapsalu,								28. november 2003 nr 15

Algus kell 11.00, lõpp kell12.55

Juhatas	 komisjoni esimees	Märt Maiste
Osalesid			Helle Kaljusaar, Märt Maiste, Ants Roos
Puudus				Andres Lipstok
Kutsutud			linnapea Teet Kallasvee, politseiprefektiuuri esindaja Marika Haller

Päevakord:
1. Muudatusettepaneku arutelu eelnõule “Haapsalu Linnavolikogu 20.12.02 määruse nr 1 “Alkoholi jaemüügi reguleerimine ja alkoholiga kauplemise aja piiramine” muutmine”
2. Õiguskomisjoni menetlusse suunatud linnakodanike avalduse arutelu

Päevakorrapunkt nr 1

Arutati volikogu liikme Kai Tennisbergi muudatusettepanekut.

OTSUSTATI
Toetada muudatusettepanekut ja esitada volikogule arutamiseks (lisatud protokolli lõppu).

Päevakorrapunkt nr 2

ARUTATI
Linnakodanikud Niine 12, 14, 16, Niine põik 1, 2, 3 elamutest saatsid volikogule avalduse kirjeldades öörahu häirivat olukorda seoses Pauli Pubis alkoholi müügiga. Ettepanek on lõpetada pubis alkoholimüük ja pidada ebasobivaks pubi asukohta elamukvartalis (koopia protokolli juures).

KUULATI
politseiprefektuuri esindaja Marika Halleri informatsiooni.

OTSUSTATI:
Teha linnavalitsusele ettepanek korraldada Niine tänava piirkonnas küsitlus Pauli Pubi lahtioleku aegade piiramise osas ja kauplemisloa väljastamisel nimetatud toitlustusettevõttele arvestada küsitluse tulemusi.

Muudatusettepanekud
eelnõule “Haapsalu Linnavolikogu 20.12.2002 määruse nr 1 “Alkoholi jaemüügi reguleerimine ja alkoholiga kauplemise aja piiramine” muutmine”

Muudatusettepanek nr 1

Esitaja volikogu liige Kai Tennisberg, 25.11.2003

Jätta määruse eelnõu punktist 1 välja sõnad: “... ajavahemikul 31.12.2003 kuni 31.12.2004”... ja ...”käesoleva määruse punktis 1 nimetatud ajavahemikul”...

Juhtivkomisjoni seisukoht: arvestada täielikult
Linnavalitsuse seisukoht: arvestada täielikult

Muudatusettepanek nr 2

Esitaja volikogu liige Kai Tennisberg, 25.11.2003

Jätta määruse eelnõu punktist 1 välja sõna “üheksani” ja asendada see sõnaga “kaheksani”.

Juhtivkomisjoni seisukoht: arvestada täielikult
Linnavalitsuse seisukoht: arvestada täielikult

Märt Maiste
Juhataja ja protokollija